Zargonath/hu

Zargonath egy bánya, melyet nemsokkal a közösség létrejötte után kezdtek kiépíteni a félszerzetek. Öt hatalmas terme van és azokból több barlang és tárna nyílik. Jelentős a mészkő a drágakő és a cseppkőbányászata. A bejárat előtti kisebb kanyonban két lámpás található, melyek közvetlenül a bejárat előtt adják a fényt. A bejárat túloldalán egy hosszú folyosót lehet találni. Kb. 1 évbe tellett, míg sikerült a félszerzeteknek egyenletesre csinálniuk a bejárat túloldalán található folyosó falait és a mennyezetét.

Első csarnok
A bánya főcsarnoka. Nem nagyobb, mint a többi bányacsarnok, de legalább valamivel tiszta. Mivel ez a csarnok már az első csúcs alatt van, ide csak három "ablakot" ástak, hogy valamennyi fény jusson be ide. A csarnokban bányászati gépek vannak, melyek fából vagy vasból lettek csinálva. Innen számtalan barlang és tárna nyílik. Egyenes vonalban a bányász vagy az utazó a Második csarnokba juthat be, mely eme csarnokból nyílik egy nagyobb boltívból.

Második csarnok
Az Első csarnokból nyílik. Eme csarnokban találhatóak cseppkövek, melyek értékesek az Antanathi félszerzetek számára. Ez a csarnok már akkor megvolt, mikor a község és a bánya megalakult, de akkor még csak egy szokványos barlang volt. Most jelenleg itt bányásszák a legtöbb mészkövet az építéshez és a legtöbb cseppkövet a fény miatt.

Harmadik csarnok
A bánya harmadik terme. Itt források találhatóak, melyekből kinyerik a vizet és egy mesterséges mederben egy tóba folyatják azokat. A Víz csarnokának nevezik.

Negyedik csarnok
A bánya negyedik csarnoka. Itt is találni lehet forrásokat. Eme csarnokban inkább a drágaköveket bányásszák.

Ötödik csarnok
A bánya kincstára. A kitermelt drágaköveket ládákba teszik és ide viszik a jól megpakolt ládákat. Ezt a csarnokot mindig zárva tartják. A csarnok bejárata egy nagyon ritka fából készült, mely mindennek ellenáll.

Zargonath barlangjai és tárnái
A csarnokokból nyíló barlangok és tárnák útvesztője.